# data[].attributes.headline
Подготвителна група

# data[].attributes.subject
Подготвителна група

# data[].attributes.body
ЦДГ "Чучулига"
гр. Русе
Проектът "Чудните истории на Хитър-Петровите цървули" е доказателство за това как една интересна идея може да роди много и различни дейности, чрез които да се развие любовта към книгите, към четенето, към общуването като цяло...
С широко отворени очи децата приеха идеята да се запознаят с героя, чиято торба с лъжи "намерихме". Така започна представянето на Хитър Петър - с рисуваните филмчета под дъгата и с четене на приказки с шегите и остроумните истории на Хитър Петър. С децата решихме да срещнем и по-малките в нашата градина с новия си познайник и затова организирахме приказен карнавал с участието на Хитър Петър . Първоначалната ни работа бе свързана с визуализирането на образите от Хитърпетровите истории - Портрет на Хитър Петър,

Илюстрации по приказките, Изработване на маски за театрализирана игра по приказка за Хитър Петър. Интересът на децата нарастваше с по-доброто опознаване на героя и те започнаха да преразказват приказките, да използват хумористичен елемент в своите истории, да съчиняват Нашата история за Хитър Петър. Речникът на децата бе обогатен с нови за тях думи - чорбаджия, цървули и др., думи от Хитърпетровите приказки използвахме в игрите за звуков и сричков анализ, при моделиране на изречения, при опознаване на буквите.
Заедно направихме игра-картинно домино, където децата нарисуваха герои-участници в приказките на шегобиеца Петър, което ги провокираше да си припомнят любими моменти от тях.
В края на учебната година много от децата вече се опитваха да четат отделни думи и изрази, а фината им моторика беше много добре развита.

Послучай 1 април родителите бяха наши гости на празник , наречен "Шарен свят", където всички се насладиха на драматизирани от децата Чудни истории на Хитър-Петровите цървули.
Така, някак неусетно, чрез игри, рисунки и закачки, децата започнаха да проявяват по-голям интерес към книжките въобще, да носят книги да им четем, да искат нови истории за Хитър Петър и Настрадин Ходжа. На практика те разбраха какво прозорче към непознатото са книгите.

# data[].attributes.body
СОУ "Цар Симеон Велики", гр.Видин

Тази година с Хитър Петър, за учениците от 2г клас, може да се опише само по един начин - вълнуваща. Той присъстваше навсякъде: в часовете по български език и литература, околен свят, домашен бит, музика, изобразително изкуство. Свързването на името му с някаква дейност, предизвикваше оживление и ентусиазъм за работа. Незабравими остават, игрите, пътуващият Лапбук и коледната пиеса, посветена на българската приказка. Учениците и сега си служат със закачливи цитати и поговорки. Благодарим на всички вас и се радваме, че бяхме част от проекта и чакаме нови срещи!

# data[].attributes.body
СОУ "Васил Левски", град Долни чифлик

Как Хитър Петър промени ежедневието на второкласниците от ПИГ втори клас? Трудно е да се опише! ДА, те бяха чували и чели за този герой от Българските народни приказки, за неговия остър ум, изобретателност и добрина, НО научиха, чуха, прочетоха, написаха и нарисуваха още толкова, толкова МНОГО. Не може да бъде описана светлината в очите им и желанието за работа, когато се извършваха дейности по проекта. А срещата им с пътуващият Лапбук и едноседмичния ентусиазъм по решаване на задачи и загадки, съпроводено с трескава подготовка на нови страници за следващите ученици - това бе върха на щастието. Благодарни сме, че и ние бяхме част от еТуининг проект "Чудните истории на Хитър-Петровите цървули"

# data[].attributes.body
НУ "Христо Ботев" - Троян

Учебната година за  3"б" клас беше интересна и забавна благодарение на дейностите по проекта и на Хитър Петър. Тя премина в четене, проучване, изработване, презентиране и разбира се - в игри. От торбичката, която героят остави в нашата класна стая, всеки път изваждахме различни предизвикателсва и задачи.
Целите и очакваните резултати на проекта бяха постигнати, а най - вълнуващата моменти бяха пристигането на лапбука и подготовката на нашите странички и осъществяването на онлайн връзката с нашите партньори от Сливен.

# data[].attributes.body
ГПЧЕ - Плевен

Дейностите, реализирани по eTwinnig проекта съдействаха за постигане целите му  – развити са умения за грамотност (четене, писане, говорене и слушане) и широко приложимите ключови умения (критично мислене, комуникация и партньорство, комуникация ), усвоени са стратегии за развиване на грамотността, окуражено е четенето за удоволствие,  насърчен е обменът на иновативни практики и опит между училищата чрез разработване на учебни материали .

# data[].attributes.headline
Втори клас ,

# data[].attributes.subject
Втори клас ,

# data[].attributes.body
СОУ"Екзарх Антим I"
гр.Казанлък
Гостуването на Лапбука и на Хитър Петър в часовете , създадоха много положителни емоции за децата. Лапбука  се оказа много  успешна идея за провокиране на интерес към четенето. Покрой него и историите за Хитър Петър, децата се увлякоха в четенето и читателските им дневници  се изпълниха със заглавия на  още различни прозведения и герои.
Изключително ценен опит  беше участието ни в този проект.

# data[].attributes.body
СОУ "Васил Левски", гр. Троян

Измина една учебна година, през която нашите малки палавници пораснаха, научиха се да четат и пишат. В часовете за заниманията по интереси първокласниците смело се отправиха на пътешествие в страната на книгите и преодоляха изпитанията, които остроумният герой от българските народни приказки Хитър Петър беше подготвил за тях в своята "умна" торбичка. Игрите и дейностите по eTwinning проекта "Чудните истории на Хитър- Петровите цървули" бяха насочени към стимулиране на детския интерес към книгите и четенето, провокиране на активност, креативност, въображение, логическо и творческо мислене; формиране на умения за работа в екип. В инициативите по проекта се включиха по- големите ученици от трети, осми и десети клас, родители и библиотекари.